
Pregària universal: Preguem al Pare del cel per les necessitats de l’Església i del món sencer, tot dient: ESCOLTEU-NOS, PARE.
1. Per tota l’Església. Perquè reflecteixi clarament la bondat i l’amor de Déu, que vol salvar tota la humanitat. PREGUEM.
2. Per totes les persones que pateixen persecució pel fet de ser cristianes. I per tots els que, sigui quina sigui la seva religió, pateixen violència per motiu del seu origen o la seva identitat. Perquè l’Esperit Sant els sostingui en aquesta prova. PREGUEM.
3. Pels musulmans que viuen entre nosaltres i per tots els musulmans del món. Perquè Déu els beneeixi amb el do de la pau i puguin seguir el camí del bé. PREGUEM.
4. Pels governants del nostre país i pels de qualsevol altre lloc del món. Perquè uns i altres avancem en la convivència, la justícia i la pau. PREGUEM.
5. Per les persones que estan malaltes i per aquelles persones i famílies que no tenen un lloc on viure i estan mancades d’altres béns de primera necessitat. Per les que es veuen obligades a emigrar. Perquè trobin qui les acompanyi en la recerca d’una vida digna. PREGUEM.
6. Per nosaltres. Perquè siguem persones obertes i acollidores. PREGUEM.
Escolteu, Pare, la pregària que us hem presentat, i no deixeu mai d’omplir-nos de la vostra gràcia. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

